Астанада жыл соңына дейін 9 мектеп пайдалануға беріледі
DATE: 07:30, 21 Қазан 2024 | GMT +5
TITLE: Астанада жыл соңына дейін 9 мектеп пайдалануға беріледі
URL: https://kaz.inform.kz/news/astanada-zhil-sonina-deyn-9-mektep-paydalanuga-berled-c8d7a8/
META: DATE: 07:30, 21 Қазан 2024 | GMT +5
TOTAL WORDS: 154
AUTHOR(S):
TEXT: «Білім ошақтарының құрылыс барысымен таныстым. Жыл соңына дейін тағы 9 мектеп ашуды жоспарлап отырмыз. Мемлекет басшысының тапсырмасы бойынша елордада «Жайлы мектеп» ұлттық жобасы іске асырылып жатыр. Жоба аясында 2024-2025 жылдар аралығында жаңа форматтағы 24 мектеп салынады. Жыл соңына дейін ашылатын мектептерді ескерер болсақ, тапсырылатын жайлы мектептердің жалпы саны 17 болмақ. Мәселен, қыркүйек айында 15 мектеп аштық. Олардың тоғызы – «Жайлы мектеп» жобасы аясында. Жыл соңына дейін тағы 9 мектеп ашамыз, оның сегізі – ұлттық жоба аясында. Осылайша, тоғыз жаңа мектеп екі ауысымда тағы 30 мыңнан астам оқушы орнын құрады. Бұл оқу орындары тағы 4 мектепте үш ауысымды оқыту, 3 мектепте тығыздылығы жоғары режимі мәселелерін шешуге мүмкіндік береді. Біз сол сияқты алдағы жылдарға да дайындалып отырмыз. 2025 жылы тағы 20-дан астам мектеп салып, пайдалануға беруді жоспарлап отырмыз. Оқу орындарының құрылысына жеке инвестициялар да тартамыз», - деп жазды елорда әкімі. Айта кетейік, бұған дейін жекеменшік мектептерде білім алатын балалар да ыстық тамақпен қамтылатыны туралы жазған едік
